แฟนผมประจำเดือนมาน้อยมาก​ วันแรกออกน้อยมาก ตอนฉี่ถึงจะออกเยอะ​ วัน2วัน3แทบไม่ไหล​ และประจำเดือนหมดไวมากครับ สาเหตุเกิดจากอะไรได้บ้างครับ
สวัสดีค่ะ หากเลือดที่ออก ไม่ได้อยู่ในช่วงวันที่ที่มีประจำเดือนมา เลือดที่มีปริมาณน้อยดังกล่าว อาจไม่ใช่ประจำเดือนก็ได้ เช่น เป็นเลือดออกช่วงวันไข่ตก เป็นเลือดล้างหน้าเด็ก เลือดจากผลข้างเคียงของการใช้ยาฮอร์โมนต่างๆ รวมถุงยาสตรี สมุนไพร อาหารเสริม เป็นต้น ดังนั้น หากไม่ใช่ช่วงวันที่ที่ประจำเดือนควรจะมา ก็ควรตรวจหาการตั้งครรภ์ดูด้วยค่ะแต่หากเลือดที่ออก อยู่ในช่วงวันที่ที่ประจำเดือนควรจะมา การที่ประจำเดือนมาปริมาณน้อย อาจเกิดจากสาเหตุต่างๆ เช่น มีความเครียด ทำงานหนัก ออกกำลังกายหักโหม มีน้ำหนักน้อย มีภาวะโลหิตจาง มีภาวะไทรอยด์ฮอร์โมนผิดปกติ มีพังผืดในมดลูก เป็นต้น หรืออาจเกิดจากการทานยาคุมกำเนิด การฉีดยาคุมกำเนิด ยาฝังคุมกำเนิดก็ได้ดังนั้น หากเป็นเลือดที่ออกในช่วงวันที่ที่ประจำเดือนควรจะมา ให้สังเกตประจำเดือนในรอบต่อๆ ไปก่อนว่า จะมามีปริมาณปกติหรือไม่ หากยังคงมีปริมาณน้อยมากในทุกครั้ง และไม่ได้เกิดจากการใช้ยาฮอร์โมนใดๆ อยู่ ก็ควรไปพบแพทย์เพื่อหาสาเหตุค่ะ